CELEX: C2006/121/04
Language: lv
Date: 2006-05-20 00:00:00
Title: Lieta C-87/06: Lūgums sniegt prejudiciālu nolēmumu — izteikusi  Juzgado de lo Social N o  3 de Valladolid 2006. gada 14. februārī  —  Vicente Pascual García  pret  Confederación Hodrográfica del Duero

20.5.2006   
            
            
               LV
            
            
               Eiropas Savienības Oficiālais Vēstnesis
            
            
               C 121/2
            
         Lūgums sniegt prejudiciālu nolēmumu — izteikusi Juzgado de lo Social No 3 de Valladolid2006. gada 14. februārī — Vicente Pascual García pret Confederación Hodrográfica del Duero
   
   (Lieta C-87/06)
   (2006/C 121/04)
   Tiesvedības valoda — spāņu
   Iesniedzējtiesa
   
      Juzgado de lo Social No 3 de Valladolid
   
   Lietas dalībnieki pamata procesā
   Prasītājs: Vicente Pascual García
   
   Atbildētāja: Confederación Hodrográfica del Duero
   
   Prejudiciālie jautājumi
   
               1)
            
            
               Vai vienlīdzīgas attieksmes princips, ar ko aizliedz jebkādu diskrimināciju vecuma dēļ un kas ir iedibināts EKL 13. pantā un 2. panta 1. punktā Direktīvā 2000/78/EK (1), iebilst pret valsts likumu (precīzāk, Likuma Nr. 14/2005 vienīgā pārejas noteikuma pirmo daļu par kolektīvo nolīgumu noteikumu par parastā vecuma sasniegšanu aiziešanai pensijā), saskaņā ar kuru par spēkā esošām tiek atzīti kolektīvajos nolīgos ietvertie noteikumi par obligātu aiziešanu pensijā, kuros kā priekšnosacījums ir izvirzīts vienīgi tas, ka darba ņēmējs ir sasniedzis pensijas vecumu un atbilst Spānijas valsts tiesību aktos sociālā nodrošinājuma jomā minētajiem kritērijiem, lai saņemtu iemaksām atbilstošu pensiju, kamēr kolektīvajos nolīgumos uzteikšana no uzņēmuma puses vecuma dēļ ir pakārota nosacījumam, kas saistīts ar nodarbinātības politikas iemesliem?
               Apstiprinošas atbildes gadījumā uz pirmo jautājumu:
            
         
               2)
            
            
               Vai, pamatojoties uz vienlīdzīgas attieksmes principu, ar ko aizliedz jebkādu diskrimināciju vecuma dēļ un kas ir iedibināts EKL 13. pantā un 2. panta 1. punktā Direktīvā 2000/78, valsts tiesa var šajā gadījumā nepiemērot Likuma Nr. 14/2005 vienīgā pārejas noteikuma pirmo daļu?
            
         
      (1)  Padomes 2000. gada 27. novembra Direktīva, ar ko nosaka kopēju sistēmu vienlīdzīgai attieksmei pret nodarbinātību un profesiju (OV L 303, 16. lpp.).